Data was extracted from:https://www.infomed.co.il/drugs/amoxycillin-moxypen-moxyvit/

המומחים של
Info
med
מסבירים:
אמוקסיצילין (מוקסיפן, מוקסיויט) הוא
אנטיביוטיקה
מסוג פניצילינים חצי סינתטיים. אמוקסיצילין משמש לטיפול במיגוון זיהומים הנגרמים על ידי חיידקים שרגישים לתרופה. אמוקסיצין יעיל במיוחד לטיפול בזיהומי אף אוזן וגרון,
זיהום בדרכי הנשימה
,
זיהום בשלפוחית השתן
,
זיבה
(זיהום המועבר במגע מיני) וזיהומים מסויימים בעור וברקמות רכות. התרופה מיועדת גם למניעת זיהומים חיידקיים במהלך טיפולים רפואיים, כמו טיפולי שיניים באנשים שבסיכון ל
אנדוקרדיטיס
(דלקת פנים הלב) חיידקי.
צילום: shutterstock
חשוב לשים לב:
יש להקפיד על נטילת האנטיביוטיקה בזמן ולסיים את כל הטיפול על פי הנחיות הרופא, גם אם כל התסמינים עברו ומרגישים טוב. אי השלמת הטיפול עלולה לגרום לחזרת הזיהום או להתפתחות חיידקים עמידים.
בשנים האחרונות, יש יותר חיידקים שעמידים לאמוקסיצילין. לכן, אם אין שיפור בתסמינים בתוך כמה ימים, מומלץ לפנות שוב לרופא. יתכן שיהיה צורך בלקיחת תרבית כדי לבדוק רגישות החיידקים לאמוקסיצילין ובהחלפת סוג האנטיביוטיקה.
תכשירים של אמוקסיצילין מכילים חומרי עזר וצבע, העלולים לגרום לתגובות אלרגיות. כמו למשל שימוש בתרחיף- עשוי להגביר צהבת אצל ילודים עד גיל 4 שבועות (בשל הימצאות סודיום בנזואט). חומר העזר בנזיל אלכוהול- עלול לגרום לתגובות אלרגיות וכן נחשד כגורם סיכון לתופעות לוואי חמורות לרבות בעיות נשימה בילדים צעירים. אין להשתמש בילודים, אלא בהמלצת הרופא. אין להשתמש למשך יותר משבוע בילדים צעירים (בני פחות מ-3 שנים), אלא בהמלצת הרופא, וזאת משום העליה בסיכון להצטברות החומר בגופם.
אין להשתמש באמוקסיצילין (מוקסיפן, מוקסיויט) במקרים הבאים:
רגישות לחומר הפעיל עצמו או למרכיבים האחרים של התרופה.
רגישות לחומרים אנטיביוטיים אחרים מקבוצות הפניצילינים והצפלוספורינים.
במהלך
מחלת הנשיקה
(מונונוקלאוזיס).
אין לתת אמוקסיצילין (מוקסיפן, מוקסיויט) לתינוקות שאמהותיהם רגישות לפניצילין.
מידע על התרופה
אופן נטילת התרופה
טבליות, כמוסות, תרחיף.
תדירות וזמן נטילה
2-3 פעמים ביממה.
טווח המינון
מינון אמוקסיצילין (מוקסיפן, מוקסיויט) ייקבע על ידי הרופא, בהתאם לסוג הזיהום, חומרתו ומיקומו.
מבוגרים: זיהום בדרכי הנשימה העליונות, ריאות, עור או רקמות רכות: 250-500 מ"ג, 3 פעמים ביום, בכל 8 שעות; טיפול בזיהומים בשלפוחית השתן או זיבה - מנה חד-פעמית של 3 גרם; מניעת אנדוקרדיטיס חיידקי בהליכים רפואיים - 3 גרם במנה חד-פעמית שעה לפני הטיפול.
ילדים: זיהום בדרכי הנשימה העליונות, ריאות, עור או רקמות רכות: 20-40 מ"ג לק"ג ליום,  בכל 8 שעות,. מניעת אנדוקרדיטיס חיידקי אצל ילדים עד גיל 10 - 1.5 גרם במתן יחיד. דלקת השתן או זיבה: 100 מ"ג/ק"ג במתן יחיד
תחילת ההשפעה
1-2 שעות.
משך ההשפעה
1-2 שעות.
מנה שנשכחה
לקחת מייד כשנזכרים. אם הגיע כבר זמנה של המנה הבאה, קח מנה אחת כרגיל. אין לקחת מנה כפולה.
הפסקת התרופה
כמו בכל טיפול אנטיביוטי, יש להשלים את הטיפול באמוקסיצילן (מוקסיפן, מוקסיויט) במלואו. אין להפסיק גם אם מרגישים יותר טוב, כי הזיהום המקורי עלול עדיין להיות קיים. כמו כן, הפסקה מוקדמת מדי של הטיפול עלולה לגרום לפיתוח עמידות נגד האנטיביוטיקה.
מינון עודף
מנה עודפת מקרית אינה צריכה להדאיג. אך אם מבחינים בתסמינים מיוחדים, או אם נלקחה מנה עודפת גדולה, יש לפנות לרופא. סימן למנת יתר: סחרחורת חמורה.
אחסון
לשמור במיכל סגור במקום קריר ויבש, הרחק מהישג ידם של ילדים.
סירופ מוקסיפן או מוקסיויט שנמהל על ידי הרוקח יש לשמור בהתאם להוראות היצרן, המפורטות על גבי האריזה.
אזהרות
תזונה
אין הגבלות.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
אין בעיות ידועות.
הריון
יש להיוועץ ברופא לגבי הנטילה בהריון. וכן בעת תכנונו.
הנקה
יש להתייעץ עם הרופא בנוגע לאופן ההנקה בזמן השימוש בתרופה.
תינוקות וילדים
יש צורך בהפחתת המינון בהתאם לגיל ולמשקל.
קשישים
ייתכן שיהיה צורך בהפחתת המינון. יש להתחשב במצב הרפואי.
דווח לרופא במקרה של
מחלת כליה
פריחה לאחר נטילת אנטיביוטיקה מסוג פניצילין או צפאלוספורין
דלקת כיבית של המעי הגס
מונונוקלאוזיס (מחלת הנשיקות)
נטילת תרופות אחרות
בדיקות מעבדה עתידיות
אי סבילות לסוכרים מסוימים (בחלק התכשירים)
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות לוואי שכיחות של אמוקסיצילין (מוקסיפן, מוקסיויט) כוללות: שלשול, בחילה או הקאה, פריחה עם או ללא גרד ומחייבות פנייה לרופא. היסדקות העור או השפעות אחרות על העור והעיניים.
נדרשת התייעצות עם רופא במקרים של לשון שחורה הנראית שעירה (דלקת בלשון), שינוי בצבע השיניים בילדים (כתמים חומים, צהובים או אפורים), סחרחורת, חרדה.
בנוסף, יתכנו תופעות לוואי נדירות יותר : פטריה בפה או בנרתיק, סחרחורת, דלקת בכליות. כאבי בטן, בעיות בכבד, עייפות.
בשכיחות שאינה ידועה תיתכן דלקת קרום המח שאינה נגרמת על ידי חיידקים. סימנים אפשריים כוללים: בלבול, חום, בחילה, עייפות, כאבי ראש פתאומיים, או נוקשות הצוואר, רגישות לאור, הקאות.
התפתחות של פריחה, צפצופים בנשימה, גירוד, חום או נפיחות בפרקים עשויה להצביע על אלרגיה. יש להתקשר לרופא, העשוי לרשום לך אנטיביוטיקה מסוג אחר.
פרטי תגובה עם תרופות אחרות
שילוב אמוקסיצילין (מוקסיפן, מוקסיויט) עם תרופות הבאות עלול לגרום לתגובות בלתי רצויות, סיכונים או להפחית מיעילות אחד הטיפולים או שניהם:
תרופות לטיפול בסרטן (כמו מתוטרקסאט)
גלולות למניעת הריון - תיתכן ירידה ביעילותן. יש להיוועץ ברופא.
תרופות מדללות דם - תיתכן עלייה בזמן דימום.
אריתרומיצין, טטרציקלין, כלורמפניקול, סולפונאמידים - לא מומלץ לשלב, עלול לעכב את השפעת האנטיביוטיקה.
פרובנציד, פניל בוטאזון, אינדומתאצין, אספירין - מאריכים את משך פעולתם של פניצילינים בגוף.
תרופות לצרבת- כמו סימטידין
אלופורינול - מעלה סיכון לתגובה אלרגית בעור.
אמוקסיצילין עלול להשפיע על תוצאות בדיקות מעבדה, ויש להתייעץ עם הרופא במידת הצורך.
השפעת שימוש ממושך
בשימוש ממושך, עלול אמוקסיצילין לגרום לשלשול ולדלקת המעי הגס הקשורה בטיפול אנטיביוטי, שמחייב טיפול רפואי דחוף.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא